SIAM พุ่ง 18% แจงบิ๊กล็อต 209 ล้านหุ้น กลุ่ม “ผู้ถือหุ้นใหญ่” ปรับโครงสร้าง
SIAM พุ่ง 18% ราคาแตะ 1.71 บาท หลังแจงบิ๊กล็อต 209 ล้านหุ้น มูลค่ารวม 303 ลบ. ยันผู้ถือหุ้นใหญ่ปรับโครงสร้างภายในกลุ่ม
SIAM พุ่ง 18% ราคาแตะ 1.71 บาท แจงบิ๊กล็อต 209 ล้านหุ้น มูลค่ารวม 303 ลบ. ยันปรับโครงสร้างผู้ถือหุ้นในกลุ่ม
14 ธ.ค. 2565

ผู้สื่อข่าวรายงานว่า วันนี้ (14 ธ.ค.65) ราคาหุ้นบริษัท สยามสตีลอินตอร์นชั่นแนล จำกัด (มหาชน) หรือ SIAM ล่าสุด ณ เวลา 10:56 น. อยู่ที่ระดับ 1.71 บาท บวก 0.25 บาท หรือ 17.93% สูงสุดที่ระดับ 1.86 บาท ต่ำสุดที่ระดับ 1.52 บาท ด้วยมูลค่าซื้อขาย 13.08 ล้านบาท

ทั้งนี้ SIAM ชี้แจงสรุปการซื้อขายหุ้นของบริษัท ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) ของกลุ่มผู้ถือหุ้นใหญ่ เมื่อวันที่ 13 ธันวาคม 2565 จำนวนรวม 209,116,662 หุ้น ซึ่งส่งผลให้โครงสร้างการถือหุ้นรายใหญ่ของบริษัทเปลี่ยนแปลง ตามรายละเอียดดังต่อไปนี้

ทั้งนี้ การเปลี่ยนแปลงหุ้นดังกล่าวข้างต้น ไม่มีผลกระทบต่อการบริหารงานและโครงสร้างการจัดการของบริษัท การทำรายการได้มาหรือจำหน่ายหลักทรัพย์ของนักลงทุนทั้งสองฝ่ายเป็นการทำรายการโดยผ่านตลาดหลักทรัพย์แห่งประเทศไทยมิได้เข้าเกณฑ์มาตรา 258 พ.ร.บ.หลักทรัพย์และตลาดหลักทรัพย์ พ.ศ. 2535 และมิได้เข้าเกณฑ์ในการทำ Tender Offer
อนึ่งวานนี้ (13 ธ.ค.65) SIAM มีรายงานบิ๊กล็อตจำนวน 6 รายการ ปริมาณ 209,116,662 หุ้น ราคาเฉลี่ย 1.45 บาท มูลค่ารวม 303.22 ล้านบาท
 